Yn 2019/20 bydd yn costio bron i £270.8 miliwn i ddarparu ystod lawn o wasanaethau cyhoeddus i 142,000 o drigolion.

Rydych eisoes yn gwybod bod y cyngor yn casglu eich ailgylchu a’ch gwastraff, trwsio ceubyllau, torri'r gwair ac ysgubo sbwriel, ond rydym hefyd yn cefnogi busnesau lleol, helpu i greu swyddi, chynnig cymorth pobl hŷn, pobl sydd ag anableddau a phlant mewn gofal, ymysg nifer o wasanaethau eraill.

Dros y pedair blynedd ddiwethaf, rydym wedi gwneud arbedion cyllidebol o dros £27 miliwn.

Mae rhai o'r ffyrdd rydym wedi gwneud hyn yn cynnwys:

* Symleiddio'r strwythur uwch reolwyr a lleihau nifer ein staff fel bod gennym 400 yn llai o gyflogeion...
* Ail-leoli staff a chau rhai o adeiladau'r cyngor
* A datblygu mwy o wasanaethau ar-lein.

Er gwaethaf y newidiadau rydym wedi'u gwneud hyd yn hyn, **mae'n rhaid i ni wneud arbediad pellach o £35 miliwn erbyn 2023**, sef 12.9% o'n cyllideb net ar hyn o bryd.

Mae'r dreth gyngor yn cyfrif am oddeutu 29 y cant o'n cyllideb net (£79 miliwn).

Byddai cynnydd o 6.5 y cant yn y dreth gyngor yn 2020 yn cynhyrchu £5.1 miliwn yn ychwanegol, neu gynnydd o 1.8 y cant yn ein cyllideb net.

Er ein bod yn gwybod bod angen inni wneud toriadau, byddwn o hyd yn gwneud popeth o fewn ein gallu i ddiogelu pobl â'r anghenion mwyaf. Dyma pam ein bod wedi ceisio diogelu'r arian rydym yn ei wario ar gadw plant ac oedolion bregus yn ddiogel.

Yn ymgynghoriad 2019, mae rhai o'r meysydd rydym yn gofyn ichi amdanynt yn cynnwys;

Glanhau strydoedd

CCTV

Rheoli plâu

Digwyddiadau canol tref

Fforwm Busnes Pen-y-bont ar Ogwr

Dysgu i oedolion

Gwasanaethau cymorth addysg

Chanolfannau ailgylchu Cymunedol

Fodd bynnag, ni allwn wynebu'r her hon ar ein pen ein hunain, mae angen inni wneud penderfyniadau anodd ynghylch gwasanaethau rydym yn gwybod sy'n bwysig i chi.

Rydym eisiau sicrhau ein bod yn gwneud y penderfyniadau cywir ar gyfer Bwrdeistref Sirol Pen-y-bont ar Ogwr, a'r unig ffordd y gallwn wneud hynny yw drwy wrando ar y bobl sy'n defnyddio ein gwasanaethau.

[Dweud eich dweud](http://www.bridgend.gov.uk/future).